CELEX: 32019D1741
Language: lv
Date: 2019-09-23 00:00:00
Title: Komisijas Īstenošanas Lēmums (ES) 2019/1741 (2019. gada 23. septembris), ar ko nosaka to datu formātu un iesniegšanas biežumu, kuri dalībvalstīm jādara pieejami ziņošanai saskaņā ar Eiropas Parlamenta un Padomes Regulu (EK) Nr. 166/2006 par Eiropas Piesārņojošo vielu un izmešu pārneses reģistra ieviešanu un Padomes Direktīvu 91/689/EEK un 96/61/EK grozīšanu (izziņots ar dokumenta numuru C(2019) 6745) (Dokuments attiecas uz EEZ)

21.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 267/3
               
            
         KOMISIJAS ĪSTENOŠANAS LĒMUMS (ES) 2019/1741
         (2019. gada 23. septembris),
         ar ko nosaka to datu formātu un iesniegšanas biežumu, kuri dalībvalstīm jādara pieejami ziņošanai saskaņā ar Eiropas Parlamenta un Padomes Regulu (EK) Nr. 166/2006 par Eiropas Piesārņojošo vielu un izmešu pārneses reģistra ieviešanu un Padomes Direktīvu 91/689/EEK un 96/61/EK grozīšanu
         (izziņots ar dokumenta numuru C(2019) 6745)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2006. gada 18. janvāra Regulu (EK) Nr. 166/2006 par Eiropas Piesārņojošo vielu un izmešu pārneses reģistra ieviešanu un Padomes Direktīvu 91/689/EEK un 96/61/EK grozīšanu (1), jo īpaši tās 7. panta 2. punktu,
         tā kā:
         
                     (1)
                  
                  
                     Saskaņā ar Regulas (EK) Nr. 166/2006 (turpmāk “Regula”) 7. pantu dalībvalstis Komisijai ziņo datus par piesārņotāju emisijām un pārnesi no lielām rūpnieciskām iekārtām. Komisija šos datus apkopo elektroniskā un publiski pieejamā Eiropas Piesārņojošo vielu un izmešu pārneses reģistrā (turpmāk “E-PRTR”), lai veicinātu sabiedrības līdzdalību ar vidi saistītu lēmumu pieņemšanā un vides piesārņojuma mazināšanā.
                  
               
                     (2)
                  
                  
                     Lai uzlabotu saskanību ar Eiropas Parlamenta un Padomes Direktīvā 2010/75/ES (2) par rūpnieciskajām emisijām paredzēto ziņošanu, kuras formāts, biežums un saturs ir noteikts ar Komisijas Īstenošanas lēmumu (ES) 2018/1135 (3), Regula tika grozīta ar Eiropas Parlamenta un Padomes Regulu (ES) 2019/1010 (4) (turpmāk “Grozījums”), lai Komisijai piešķirtu īstenošanas pilnvaras noteikt, kāda informācija jādara pieejama saskaņā ar šo regulu, un atcelt minētajā regulā pašlaik noteikto ziņošanas formātu.
                  
               
                     (3)
                  
                  
                     Grozījumā uzsvērts, cik ļoti svarīgi ir Savienības iedzīvotājiem dot iespēju ātri piekļūt vidiskajai informācijai un dalībvalstīm un Komisijai padarīt datus publiski pieejamus tik ātri, cik vien tas tehniski iespējams. Grozījums turklāt nosaka, ka dalībvalstīm ziņojumi jāiesniedz ne vēlāk kā 11 mēnešus pēc gada beigām, un nosaka mērķi, ka informācijai jābūt pieejamai trīs mēnešu laikā pēc gada beigām, paredzot iespēju uz šo mērķi virzīties arī ar īstenošanas aktu, kas tiktu pieņemts saskaņā ar Regulu.
                  
               
                     (4)
                  
                  
                     Pašreizējās ziņošanas prakses un informācijas tehnoloģiju izmantojums šim nolūkam ir vērsts uz to, lai nodrošinātu, ka gan nacionālajos piesārņotāju noplūdes un pārneses reģistros, gan E-PRTR pieejami dati ir kvalitatīvi. Mērķim E-PRTR informāciju darīt sabiedrībai pieejamu ātrāk vajadzētu vēl veicināt kvalitatīvas informācijas ziņošanu. Tā kā šā mērķa sasniegšanai ir jāīsteno pakāpeniska pieeja un rūpīgi jāsagatavojas, arī jātestē jaunas ziņošanas metodes un jāizstrādā jauni ziņošanas rīki, it sevišķi ziņoto datu validācijas un kvalitātes kontroles rīki, ziņošanas termiņi būtu jāpārskata, ņemot vērā informācijas tehnoloģiju attīstību, pilottestēšanas rezultātus un dalībvalstu paraugpraksi.
                  
               
                     (5)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas 19. pantu,
                  
               IR PIEŅĒMUSI ŠO LĒMUMU.
         
            1. pants
            Dalībvalstis sniedz pielikumā norādīto informāciju, izmantojot īpašo elektronisko formātu, kas izstrādājams šīs ziņošanas vajadzībām.
            Pielikumā prasīto informāciju pirmoreiz iesniedz par 2019. pārskata gadu, ja vien minētajā pielikumā nav noteikts citādi.
            Pielikuma 1.–4. iedaļā prasīto administratīvo informāciju Komisijai iesniedz ne vēlāk kā nākamā pārskata gada 30. septembrī.
            Pielikuma 5.–10. iedaļā prasīto tematisko informāciju Komisijai iesniedz ne vēlāk kā nākamā pārskata gada 30. novembrī.
         
         
            2. pants
            Šo lēmumu ne vēlāk kā 2024. gada 31. decembrī pārskata, lai novērtētu iespējas virzīties uz mērķi panākt, ka E-PRTR dati sabiedrībai kļūst pieejami agrāk. Šīs pārskatīšanas ietvaros dalībvalstis, Komisija un Eiropas Vides aģentūra apmainās ar informāciju par valstu paraugpraksēm un pieejamajiem paņēmieniem un rīkiem, kas dotu iespēju datus ziņot agrāk.
            Šis lēmums ir adresēts dalībvalstīm.
         
         
            Briselē, 2019. gada 23. septembrī
            
               
                  Komisijas vārdā
               
               Karmenu VELLA
               
                  Komisijas loceklis
               
            
         
         
            (1)  OV L 33, 4.2.2006., 1. lpp.
         
         
            (2)  Eiropas Parlamenta un Padomes 2010. gada 24. novembra Direktīva 2010/75/ES par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp.)
         
            (3)  Komisijas 2018. gada 10. augusta Īstenošanas lēmums (ES) 2018/1135, ar ko nosaka tās informācijas veidu, formātu un iesniegšanas biežumu, kura dalībvalstīm jādara pieejama, ziņojot par to, kā tiek īstenota Eiropas Parlamenta un Padomes Direktīva 2010/75/ES par rūpnieciskajām emisijām (OV L 205, 14.8.2018., 40. lpp.).
         
            (4)  Eiropas Parlamenta un Padomes 2019. gada 5. jūnija Regula (ES) 2019/1010 par ziņošanas pienākumu pielāgošanu ar vidi saistītu tiesību aktu jomā un ar ko groza Eiropas Parlamenta un Padomes Regulas (EK) Nr. 166/2006 un (ES) Nr. 995/2010, Eiropas Parlamenta un Padomes Direktīvas 2002/49/EK, 2004/35/EK, 2007/2/EK, 2009/147/EK un 2010/63/ES, Padomes Regulas (EK) Nr. 338/97 un (EK) Nr. 2173/2005 un Padomes Direktīvu 86/278/EEK (OV L 170, 25.6.2019., 115. lpp.).
      
      
         
            PIELIKUMS,
            
               ar ko nosaka to datu formātu un iesniegšanas biežumu, kuri dalībvalstīm jādara pieejami ziņošanai saskaņā ar Regulu (EK) Nr. 166/2006
            
            
               Piezīme
            
            Dalībvalstis var norādīt, kādu informāciju tās uzskata par konfidenciālu, sniedzot pamatojumu, kas Komisijai liegtu šo informāciju darīt publiski pieejamu.
            
                        
                           A. Administratīvā informācija
                           
                        
                     
                  
                        1.
                     
                     
                        
                           Ziņotāja identifikācija
                        
                     
                  
                        Veids
                     
                     
                        Formāts
                     
                  
                        1.1.
                     
                     
                        Valsts identifikators
                     
                     
                        Tās valsts identifikators, kurā atrodas apsaimniekošanas objekts, par ko tiek ziņots.
                     
                  
                        1.2.
                     
                     
                        Pārskata gads
                     
                     
                        Kalendārais gads, par kuru tiek ziņots.
                     
                  
                        2.
                     
                     
                        
                           Apsaimniekošanas objekta identifikācija
                            (1),  (2)
                        
                     
                  
                        Veids
                     
                     
                        Formāts
                     
                  
                        2.1.
                     
                     
                        inspireId
                     
                     
                        Ražošanas iekārtas unikālais identifikators, kas atbilst Eiropas Parlamenta un Padomes Direktīvas 2007/2/EK (3) prasībām.
                     
                  
                        2.2.
                     
                     
                        
                           thematicId
                            (4)
                        
                     
                     
                        Tematiskais objekta identifikators.
                     
                  
                        2.3.
                     
                     
                        Emisijas kvotu tirdzniecības sistēmas identifikators
                     
                     
                        Ja uz iekārtu pilnīgi vai daļēji attiecas Eiropas Parlamenta un Padomes Direktīva 2003/87/EK (5): identifikators, ko izmanto minētajā direktīvā paredzētajai ziņošanai.
                     
                  
                        2.4.
                     
                     
                        Apsaimniekošanas objekta nosaukums
                     
                     
                        Apsaimniekošanas objekta oficiālais apzīmējums, īpašvārds vai parastais nosaukums.
                     
                  
                        2.5.
                     
                     
                        Mātessabiedrības nosaukums
                     
                     
                        Mātessabiedrība ir sabiedrība, kurai pieder sabiedrība, kas ekspluatē apsaimniekošanas objektu, vai kuras kontrolē ir šī sabiedrība (piem., tai ir vairāk nekā 50 % sabiedrības akciju kapitāla vai akcionāru vai asociēto partneru balsstiesību vairākums); sk. Eiropas Parlamenta un Padomes Direktīvu 2013/34/ES (6).
                     
                  
                        2.6.
                     
                     
                        Adrese
                     
                     
                        Apsaimniekošanas objekta pasta adrese – ēkas numurs, iela, pilsēta, pasta indekss, valsts.
                     
                  
                        2.7.
                     
                     
                        Ģeometrija
                     
                     
                        Ģeogrāfiskais platums un garums (apsaimniekošanas objekta aptuvenā centra koordinātas), izteikti ETRS89 (2D)-EPSG:4258 koordinātu atskaites sistēmā ar precizitāti pieci cipari aiz komata.
                     
                  
                        2.8.
                     
                     
                        Upes baseina rajons
                     
                     
                        Koda identifikators un/vai nosaukums, kas piešķirts ūdensteces baseina rajonam.
                     
                  
                        2.9.
                     
                     
                        Funkcija
                     
                     
                        Apsaimniekošanas objektā veiktās darbības. Funkciju apraksta apsaimniekošanas iekārtas darbība, kas izteikta ar NACE kodiem.
                     
                  
                        2.10.
                     
                     
                        
                           E-PRTR I pielikuma darbības
                     
                     
                        Apsaimniekošanas objektā veiktās I pielikuma darbības (norāda pamatdarbību un visas pārējās darbības).
                     
                  
                        2.11.
                     
                     
                        Statuss
                     
                     
                        Apsaimniekošanas objekta ekspluatācijas statuss
                     
                  
                        2.12.
                     
                     
                        Ražošanas apjoms (7),  (8)
                        
                     
                     
                         
                     
                  
                        2.13.
                     
                     
                        Ekspluatācijas stundu skaits gadā (9)
                        
                     
                     
                        Fakultatīvi
                     
                  
                        2.14.
                     
                     
                        Darbinieku skaits (10)
                        
                     
                     
                        Fakultatīvi
                     
                  
                        2.15.
                     
                     
                        Vietnes adrese
                     
                     
                        Tādas apsaimniekošanas objekta vai mātessabiedrības vietnes adrese, kurā pieejams šā apsaimniekošanas objekta vai mātessabiedrības vidiskais ziņojums vai EMAS ziņojums.
                     
                  
                        2.16.
                     
                     
                        Piezīmes
                     
                     
                        Jebkāda cita relevanta informācija. Fakultatīvi
                     
                  
                        3.
                     
                     
                        
                           Informācija par apsaimniekošanas objekta E-PRTR kompetento iestādi
                        
                     
                  
                        Veids
                     
                     
                        Formāts
                     
                  
                        3.1.
                     
                     
                        Kompetentās iestādes nosaukums
                     
                     
                         
                     
                  
                        3.2.
                     
                     
                        Kompetentās iestādes adrese
                     
                     
                        Pasta adrese – ēkas numurs, iela, pilsēta, pasta indekss, valsts.
                     
                  
                        3.3.
                     
                     
                        Kompetentās iestādes e-pasta adrese
                     
                     
                         
                     
                  
                        3.4.
                     
                     
                        Kompetentās iestādes tālruņa numurs
                     
                     
                         
                     
                  
                        4.
                     
                     
                        Informācija gadījumos, kad E-PRTR apsaimniekošanas objekts ir “ražošanas objekts” (11)
                           vai tā daļa
                        
                     
                  
                        Veids
                     
                     
                        Formāts
                     
                  
                        4.1.
                     
                     
                        inspireId
                     
                     
                        Ražošanas objekta unikālais identifikators, kas atbilst Direktīvas 2007/2/EK prasībām.
                     
                  
                        4.2.
                     
                     
                        
                           thematicId
                            (12)
                        
                     
                     
                        Ražošanas objekta tematiskais objekta identifikators
                     
                  
                        4.3.
                     
                     
                        Ģeometrija
                     
                     
                        Ģeogrāfiskais platums un garums (ražošanas objekta aptuvenā centra koordinātas), izteikti ETRS89 (2D)-EPSG:4258 koordinātu atskaites sistēmā ar precizitāti 5 cipari aiz komata.
                     
                  
                        4.4.
                     
                     
                        Ražošanas objekta nosaukums
                     
                     
                        Ražošanas objekta oficiālais apzīmējums, īpašvārds vai parastais nosaukums.
                     
                  
                        
                           B. Tematiskā informācija
                        
                     
                  
                        5.
                     
                     
                        
                           Dati par katra tāda piesārņotāja noplūdi gaisā, kas pārsniedz Regulas (EK) Nr. 166/2006 II pielikumā norādīto sliekšņvērtību
                        
                     
                  
                        Veids
                     
                     
                        Formāts
                     
                  
                        5.1.
                     
                     
                        Piesārņotāja nosaukums
                     
                     
                        Saskaņā ar Regulas (EK) Nr. 166/2006 II pielikumu.
                     
                  
                        5.2.
                     
                     
                        Kopējā noplūdusī masa
                     
                     
                        Kopējā katra piesārņotāja masa, kas noplūdusi no visiem apsaimniekošanas objekta avotiem (kg gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
                        5.3.
                     
                     
                        Nejauši noplūdusī masa
                     
                     
                        Tā kopējās noplūdušās masas daļa, kas noplūdusi avārijās (kg gadā).
                     
                  
                        6.
                     
                     
                        Dati par katra tāda piesārņotāja noplūdi ūdenī, kas pārsniedz Regulas (EK) Nr. 166/2006 II pielikumā norādīto sliekšņvērtību
                     
                  
                        Veids
                     
                     
                        Formāts
                     
                  
                        6.1.
                     
                     
                        Piesārņotāja nosaukums
                     
                     
                        Saskaņā ar Regulas (EK) Nr. 166/2006 II pielikumu.
                     
                  
                        6.2.
                     
                     
                        Kopējā noplūdusī masa
                     
                     
                        Kopējā katra piesārņotāja masa, kas noplūdusi no visiem apsaimniekošanas objekta avotiem (kg gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
                        6.3.
                     
                     
                        Nejauši noplūdusī masa
                     
                     
                        Tā kopējās noplūdušās masas daļa, kas noplūdusi avārijās (kg gadā).
                     
                  
                        7.
                     
                     
                        
                           Dati par katra tāda piesārņotāja noplūdi zemē, kas pārsniedz Regulas (EK) Nr. 166/2006 II pielikumā norādīto sliekšņvērtību
                        
                     
                  
                        Veids
                     
                     
                        Formāts
                     
                  
                        7.1.
                     
                     
                        Piesārņotāja nosaukums
                     
                     
                        Saskaņā ar Regulas (EK) Nr. 166/2006 II pielikumu.
                     
                  
                        7.2.
                     
                     
                        Kopējā noplūdusī masa
                     
                     
                        Kopējā katra piesārņotāja masa, kas noplūdusi no visiem apsaimniekošanas objekta avotiem (kg gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
                        7.3.
                     
                     
                        Nejauši noplūdusī masa
                     
                     
                        Tā kopējās noplūdušās masas daļa, kas noplūdusi avārijās (kg gadā).
                     
                  
                        8.
                     
                     
                        
                           Pārnese uz notekūdeņu attīrīšanu ārpus teritorijas – par katru piesārņotāju, kas pārsniedz Regulas (EK) Nr. 166/2006 II pielikumā norādīto sliekšņvērtību
                        
                     
                  
                        Veids
                     
                     
                        Formāts
                     
                  
                        8.1.
                     
                     
                        Piesārņotāja nosaukums
                     
                     
                        Saskaņā ar Regulas (EK) Nr. 166/2006 II pielikumu.
                     
                  
                        8.2.
                     
                     
                        Kopējā pārnestā masa
                     
                     
                        Kopējā katra piesārņotāja masa, kas pārnesta no apsaimniekošanas objekta visās pārneses reizēs (kg gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
                        9.
                     
                     
                        
                           Bīstamo atkritumu pārnese ārpus teritorijas, ja tā pārsniedz Regulas (EK) Nr. 166/2006 5. panta 1. punktā noteikto sliekšņvērtību
                        
                     
                  
                        Veids
                     
                     
                        Formāts
                     
                  
                        9.1.
                     
                     
                        Valstī uz reģenerāciju (R)
                     
                     
                        Kopējā pārnestā masa (tonnas gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
                        9.2.
                     
                     
                        Valstī uz apglabāšanu (D)
                     
                     
                        Kopējā pārnestā masa (tonnas gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
                        9.3.
                     
                     
                        Uz citām valstīm uz reģenerāciju (R)
                     
                     
                        Kopējā pārnestā masa (tonnas gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                        Reģenerētāja vārds, uzvārds vai nosaukums un adrese.
                        Tās faktiskās reģenerācijas vietas adrese, kas saņem pārsūtījumu.
                     
                  
                        9.4.
                     
                     
                        Uz citām valstīm uz apglabāšanu (D)
                     
                     
                        Kopējā pārnestā masa (tonnas gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                        Apglabātāja vārds, uzvārds vai nosaukums un adrese.
                        Tās faktiskās apglabāšanas vietas adrese, kas saņem pārsūtījumu.
                     
                  
                        10.
                     
                     
                        
                           Nebīstamo atkritumu pārnese ārpus teritorijas, ja tā pārsniedz Regulas (EK) Nr. 166/2006 5. panta 1. punktā noteikto sliekšņvērtību
                        
                     
                  
                        Veids
                     
                     
                        Formāts
                     
                  
                        10.1.
                     
                     
                        Uz reģenerāciju (R)
                     
                     
                        Kopējā pārnestā masa (tonnas gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
                        10.2.
                     
                     
                        Uz apglabāšanu (D)
                     
                     
                        Kopējā pārnestā masa (tonnas gadā).
                        Izmantotā kvantifikācijas metode: mērīšana (norāda analītisko metodi); aprēķins (norāda metodi); novērtējums.
                     
                  
               (1)  “Ražošanas iekārta”, kura Komisijas 2013. gada 21. oktobra Regulas (ES) Nr. 1253/2013, ar ko groza Regulu (ES) Nr. 1089/2010, ar kuru īsteno Direktīvu 2007/2/EK attiecībā uz telpisko datu kopu un telpisko datu pakalpojumu savstarpējo izmantojamību (OV L 331, 10.12.2013., 1. lpp.), IV pielikuma 8.2.1. punktā definēta kā “Viena vai vairākas instalācijas vienā un tajā pašā objektā, ko ekspluatē viena un tā pati fiziskā vai juridiskā persona, kas projektētas, konstruētas vai uzstādītas specifiskiem ražošanas vai rūpniecības mērķiem, ņemot vērā visu infrastruktūru, aprīkojumu un materiālus”, un uz kuru kā uz “apsaimniekošanas objektu” attiecas Regula (EK) Nr. 166/2006.
            
               (2)  Ja uz apsaimniekošanas objektu attiecas arī Direktīva 2010/75/ES, šīs informācijas sniegšanas juridiskais pamats ir Īstenošanas lēmums (ES) 2018/1135.
            
               (3)  Eiropas Parlamenta un Padomes 2007. gada 14. marta Direktīva 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE) (OV L 108, 25.4.2007., 1. lpp.).
            
               (4)  INSPIRE ietvarā šā lauka multiplicitāte ir 0-1, tāpēc tas nav obligāts.
            
               (5)  Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 25.10.2003., 32. lpp.).
            
               (6)  Eiropas Parlamenta un Padomes 2013. gada 26. jūnija Direktīva 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes Direktīvu 2006/43/EK un atceļ Padomes Direktīvas 78/660/EEK un 83/349/EEK (OV L 182, 29.6.2013., 19. lpp.).
            
               (7)  Par 2019. un 2020. pārskata gadu dati sniedzami fakultatīvi. No 2021. pārskata gada obligāti jāziņo par sektoriem, kuros Komisija noteikusi ziņošanas vienības un parametrus.
            
               (8)  Neskarot piemērojamos ES tiesību aktus par publisku piekļuvi vidiskajai informācijai, E-PRTR netiks publiskoti individuāli datu punkti.
            
               (9)  Sk. 7. punktu (iepriekš).
            
               (10)  Sk. 7. punktu (iepriekš).
            
               (11)  “Ražošanas objekts”, kas Regulas (ES) Nr. 1253/2013 IV pielikuma 8.2.4. punktā definēts kā “Visa zeme noteiktā ģeogrāfiskā vietā, kur ražošanas iekārta atradās, atrodas vai kur tai paredzēts atrasties. Pie šī pieder visa infrastruktūra, aprīkojums un materiāli” un uz ko attiecas Regula (EK) Nr. 166/2006.
            
               (12)  INSPIRE ietvarā šā lauka multiplicitāte ir 0-1.